I’ve Been Loving You Too Long

I've Been Loving You Too Long er en sang skrevet av Otis Redding og Jerry Butler som ble spilt inn og gitt ut på singel med Otis Redding i 1965. Den ble gitt ut på albumet Otis Blue i september samme år. I 1968 spilte Jerry Butler inn sangen selv og ga den ut på albumet The Soul Goes On.

Ike & Tina Turner spilte inn sangen og ga den ut på albumet Outta Season i 1969. Den ble gitt ut på singel senere samme år. Singelen kom på 23.-plass på R&B-lista, 68.-plass på pop-lista og 78.-plass i Canada. I 1971 spilte de inn to live versjoner som ble gitt ut på albumene Live in Paris – Olympia 1971 og Live at Carnegie Hall – What You Hear Is What You Get.

Sangen har også blitt spilt inn av flere artister, blant annet; The Rolling Stones, Percy Sledge, Barbara Mandrell, Aretha Franklin, Jay Graydon, Etta James, Johnny Diesel, E.G. Kight, Guy Sebastian, Seal, The White Stripes.

Referanser

Ike & Tina Turner-sanger
Ike & Tina Turner-singler
Sanger fra 1965
Singler fra 1965
Singler fra 1969